CELEX: 62011CA0616
Language: lv
Date: 2014-04-09 00:00:00
Title: Lieta C-616/11: Tiesas (piektā palāta) 2014. gada 9. aprīļa spriedums ( Oberster Gerichtshof (Austrija) lūgums sniegt prejudiciālu nolēmumu) – T-Mobile Austria GmbH / Verein für Konsumenteninformation Direktīva 2007/64/EK — Maksājumu pakalpojumi — 4. panta 23. punkts — Maksājumu instrumenta jēdziens — Rīkojumi pārskaitījumu veikšanai internetbankā un ar maksājuma rīkojumu papīra formātā — 52. panta 3. punkts — Maksājuma saņēmēja tiesības pieprasīt maksātājam maksu par maksājumu instrumenta izmantošanu — Dalībvalstu pilnvaras izdot vispārēju aizliegumu — Līgums starp mobilo sakaru operatoru un privātpersonām

10.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 175/4
            
         Tiesas (piektā palāta) 2014. gada 9. aprīļa spriedums (Oberster Gerichtshof (Austrija) lūgums sniegt prejudiciālu nolēmumu) – T-Mobile Austria GmbH/Verein für Konsumenteninformation
   
   (Lieta C-616/11) (1)
   
   (Direktīva 2007/64/EK - Maksājumu pakalpojumi - 4. panta 23. punkts - Maksājumu instrumenta jēdziens - Rīkojumi pārskaitījumu veikšanai internetbankā un ar maksājuma rīkojumu papīra formātā - 52. panta 3. punkts - Maksājuma saņēmēja tiesības pieprasīt maksātājam maksu par maksājumu instrumenta izmantošanu - Dalībvalstu pilnvaras izdot vispārēju aizliegumu - Līgums starp mobilo sakaru operatoru un privātpersonām)
   2014/C 175/04
   Tiesvedības valoda – vācu
   
      Iesniedzējtiesa
   
   Oberster Gerichtshof
   
      Pamatlietas puses
   
   
      Prasītāja: T-Mobile Austria GmbH
   
      Atbildētāja: Verein für Konsumenteninformation
   
      Priekšmets
   
   Lūgums sniegt prejudiciālu nolēmumu – Oberster Gerichtshof – Eiropas Parlamenta un Padomes 2007. gada 13. novembra Direktīvas 2007/64/EK par maksājuma pakalpojumiem iekšējā tirgū, ar ko groza Direktīvas 97/7/EK, 2002/65/EK, 2005/60/EK un 2006/48/EK un atceļ Direktīvu 97/5/EK (OV L 319, 1. lpp.), 4. panta 23. punkta un 52. panta 3. punkta interpretācija – Piemērošanas joma – Jēdziens “maksājumu instruments” – Valsts tiesiskais regulējums, kurā paredzēts vispārīgs aizliegums pieprasīt dokumentu apstrādes maksu par maksājuma instrumenta lietošanu – Līgums starp digitālā tīkla operatoru un privātpersonām – Pārskaitījums ar pašrocīgi parakstītu rīkojumu papīra formātā, pārskaitījumu sistēma papīra formātā un pārskaitījumu sistēma elektroniskā formā
   
      Rezolutīvā daļa:
   
   
               1.
            
            
               Eiropas Parlamenta un Padomes 2007. gada 13. novembra Direktīvas 2007/64/EK par maksājumu pakalpojumiem iekšējā tirgū, ar ko groza Direktīvas 97/7/EK, 2002/65/EK, 2005/60/EK un 2006/48/EK un atceļ Direktīvu 97/5/EK, 52. panta 3. punkts ir jāinterpretē tādējādi, ka to piemēro attiecībā uz līgumattiecībām starp mobilā tīkla operatoru kā maksājuma saņēmēju un tā klientu kā maksātāju;
            
         
               2.
            
            
               Direktīvas 2007/64 4. panta 23. punkts ir jāinterpretē tādējādi, ka gan ar maksājuma rīkojumu papīra formātā uzsāktā procedūra naudas pārskaitījumu veikšanai, balstoties uz maksātāja pašrocīgu parakstu, gan rīkojumu došanas procedūra naudas pārskaitījumu veikšanai internetbankā (telefonbankā) var tikt uzskatītas par maksājumu instrumentiem šīs tiesību normas izpratnē;
            
         
               3.
            
            
               Direktīvas 2007/64 52. panta 3. punkts ir jāinterpretē tādējādi, ka ar to dalībvalstīm tiek piešķirtas pilnvaras maksājumu saņēmējiem vispārīgi aizliegt piemērot maksu par jebkādu maksājumu instrumentu izmantošanu, ciktāl valsts tiesiskajā regulējumā kopumā ir ņemta vērā vajadzība veicināt konkurenci un efektīvu maksājumu instrumentu izmantošanu, kas ir jāpārbauda valsts tiesai.
            
         
      (1)  OV C 73, 10.3.2012.